Aud Blegen Svindland

Aud Blegen Svindland (1928–2019) Dødsannonse, Aftenposten, 8. januar 2019, s. 29. var en norsk lege. Hun er kjent for å ha kjempet for legalisering av abort i Norge.Abortlovens mor, NRK P1 Sølvsuper, 27. november 2005.

Svindland var utdannet lege fra Universitetet i Zürich. Hun arbeidet fra 1972 til 1977 som overlege ved hygienekontoret i Helsedirektoratet og var fra 1978 til 1988 overlege og leder for bedriftshelsetjenesten i Direktoratet for Statens Arbeidstilsyn.Pionerer, Kvinnemuseet. Hun var også tilknyttet Arbeiderbevegelsens bedriftshelsetjeneste og var leder i Arbeiderpartiets kvinnebevegelse. Senere meldte hun overgang til Høyre.«Tidligere Ap.-topp har meldt seg inn i Høyre», Aftenposten, morgenutgaven, 11. august 2001, s. 5.

Svindland er særlig kjent for sin innsats for seksualopplysning, prevensjonsveiledning og kvinners helse.«Revolusjon i en liten pille», Verdens Gang, 20. mars 1995, s. 22–23. Hun stod sentralt i etableringen av Kontoret for prevensjon og abort i Oslo Arbeidersamfunn, som ble til i 1970. På 1970-tallet engasjerte hun seg i første rekke i arbeidet for rett til selvbestemt abort, et arbeid som ledet til lovfestet rett til selvbestemt abort. Svindland er av flere omtalt som «abortlovens mor».Aftenposten, 18. februar 1995, s. 15.

Svindland  engasjerte seg i miljøspørsmål og var i 1969 leder for aksjonen «Hold Norge Rent».

 Referanser 

 Eksterne lenker 


Kategori:Norske leger
Kategori:Ap-politikere
Kategori:Personer fra Vestre Toten kommune